pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ร่วมประชาสัมพันธ์การจำหน่ายเข็มที่ระลึก งานฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก 26 มิถุนายน 2566
วันอังคารที่ 2 พฤษภาคม 2566
02/05/2566
นายกฯ ร่วมประชาสัมพันธ์การจําหน่ายเข็มที่ระลึก งานฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก 26 มิถุนายน 2566
นายกฯ ร่วมประชาสัมพันธ์การจําหน่ายเข็มที่ระลึก งานฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก 26 มิถุนายน 2566
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (2 พฤษภาคม 2566) เวลา 08.45 น. ณ บริเวณชั้น 1 ตึกบัญชาการ 1ทําเนียบรัฐบาล นายธีระพงษ์ วงศ์ศิวะวิลาศ ปลัดสํานักนายกรัฐมนตรี พร้อมด้วยคณะผู้บริหารสํานักงานปลัดสํานักนายกรัฐมนตรี เข้าพบพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อประชาสัมพันธ์การจําหน่ายเข็มที่ระลึกงานฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก 26 มิถุนายน 2566 โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายธนกร วังบุญคงชนะ รัฐมนตรีประจําสํานักนายกรัฐมนตรี และนายพีระพันธุ์ สาลีรัฐวิภาค เลขาธิการนายกรัฐมนตรี เข้าร่วม
สําหรับเข็มที่ระลึกงานฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก นั้น คณะกรรมการอํานวยการจัดงานฯ ได้มีมติเห็นชอบให้สํานักงานปลัดสํานักนายกรัฐมนตรีเป็นหน่วยงานเดียวที่ดําเนินการจัดทําเข็มที่ระลึกฯ จําหน่ายราคาเข็มละ 300 บาท เพื่อนําเงินรายได้ทั้งหมดหลังหักค่าใช้จ่าย ถวายสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก โดยเสด็จพระกุศลตามพระอัธยาศัย โดยเข็มที่ระลึกฯ ดังกล่าวออกแบบโดยนายอธิภัทร แสวงผล เป็นอักษรพระนาม ออป ของสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ภายใต้เศวตฉัตร 3 ชั้นตามพระอิสริยศ แวดล้อมด้วยแพรแถบสีแดงอันเป็นสีประจําวันประสูติ คือ วันอาทิตย์ บรรจุข้อความบอกงานว่า “ฉลองพระชนมายุ 8 รอบ 26 มิถุนายน 2566” ทั้งนี้ เมื่อวันที่ 12 เมษายน 2566 สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จลงพระอุโบสถวัดราชบพิธสถิตมหาสีมาราม โปรดประพรมน้ําพระพุทธมนต์บนเข็มที่ระลึกฯ เพื่อเป็นสวัสดิมงคลอันยิ่งใหญ่แก่สาธุชนผู้ได้บริจาคบูชาเพื่อรับเข็มที่ระลึกฯ ไปประดับด้วย ผู้สนใจสามารถโดยเสด็จพระกุศลในราคาเข็มละ 300 บาท ได้ที่ห้างสรรพสินค้าบิ๊กซี ตั้งแต่วันที่ 8 พฤษภาคม 2566 เป็นต้นไป สอบถามรายละเอียดได้ที่บิ๊กซีคอลเซ็นเตอร์ โทร. 1756 หรือที่กองคลัง สํานักงานปลัดสํานักนายกรัฐมนตรี โทร. 0 2283 4305 , 0 2283 4310 หรือ 0 2283 4318
รัฐบาลไทย-ข่าวทำเนียบรัฐบาล-ปล.กห. เป็นผู้แทน รมว.กห. ให้การต้อนรับ ผบ.ทร.มาเลเซีย
วันอังคารที่ 2 พฤษภาคม 2566
ปล.กห. เป็นผู้แทน รมว.กห. ให้การต้อนรับ ผบ.ทร.มาเลเซีย
ปล.กห. เป็นผู้แทน รมว.กห. ให้การต้อนรับ ผบ.ทร.มาเลเซีย
ปล.กห. เป็นผู้แทน รมว.กห. ให้การต้อนรับ ผบ.ทร.มาเลเซีย
พันเอก จิตนาถ ปุณโณทก รองโฆษกกระทรวงกลาโหม เปิดเผยว่า
พลเอก สนิธชนก สังขจันทร์ ปลัดกระทรวงกลาโหม เป็นผู้แทน พลเอก ประยุทธ์ จันทร์โอชา รัฐมนตรีว่าการกระทรวงกลาโหม ให้การต้อนรับ พลเรือเอก ดาโต๊ะ อับดุล รามาน บิน อายอบ (Datuk Abdul Rahman bin Ayob) ผบ.ทร.มาเลเซีย เมื่อวันที่ 2 พ.ค.66 ในโอกาสเดินทางเยือนไทยอย่างเป็นทางการในฐานะแขกของกองทัพเรือ ณ ห้องพระบารมีปกเกล้า ในศาลาว่าการกระทรวงกลาโหม
การเดินทางเยือนประเทศไทยในครั้งนี้ จะเป็นโอกาสอันดีในการพัฒนาความร่วมมือทางทหาร รวมถึงด้าน อุตสาหกรรมป้องกันประเทศ งานวิจัย และกิจกรรมอื่นๆ ที่เกี่ยวข้อง โดย ปล.กห. ได้กล่าวแสดงความยินดี ในการเข้ารับตําแหน่ง ผบ.ทร.มซ. (คนที่ 18) เมื่อ ก.พ.66 ที่ผ่านมา
สําหรับความสัมพันธ์ทางทหารมีการพัฒนาอย่างยาวนานกว่า 70 ปี โดยมีความร่วมมืออย่างใกล้ชิดในหลายด้าน อาทิ การแลกเปลี่ยนการเยือนของผู้บังคับบัญชาระดับสูง การเยี่ยมเยือนเมืองท่า ของเรือรบ การแลกเปลี่ยนที่นั่งฝึกศึกษา การฝึกในระดับทวิภาคี พหุภาคี และการฝึก Cobra Gold 2023
ผบ.ทร.มซ. ขอบคุณ ปล.กห.ที่ได้สละเวลาให้เกียรติ ต้อนรับด้วยความอบอุ่น ไทย และ มซ.เป็นเสมือนพี่น้องกัน พร้อมที่จะเสริมสร้างความมั่นคง เพื่อเพิ่มความมั่งคั่งในภูมิภาคนี้ ร่วมกัน
และ ขอขอบคุณ และพร้อมที่จะเข้าร่วม งาน Defense and Security ณ ไทยในช่วงปลายปีนี้ ตามคําเชิญ
การเข้าพบและหารือในครั้งนี้ เชื่อว่าจะเป็นประโยชน์ต่อการดําเนินความร่วมมือระหว่างกัน เพื่อขับเคลื่อนกิจกรรมทางทหารทั้งในระดับทวิภาคีและพหุภาคีอย่างต่อเนื่อง ต่อไป
รัฐบาลไทย-ข่าวทำเนียบรัฐบาล-สธ.เตรียมขับเคลื่อนสู่ระบบสุขภาพดิจิทัล ประชาชนเข้าถึงบริการสุขภาพสะดวก ระบบข้อมูลปลอดภัย
วันอังคารที่ 2 พฤษภาคม 2566
สธ.เตรียมขับเคลื่อนสู่ระบบสุขภาพดิจิทัล ประชาชนเข้าถึงบริการสุขภาพสะดวก ระบบข้อมูลปลอดภัย
กระทรวงสาธารณสุข ระดมผู้บริหารและทีมเทคโนโลยีสารสนเทศ ร่วมวางแนวทางขับเคลื่อนระบบสุขภาพเข้าสู่การเป็นระบบสุขภาพดิจิทัล ให้ประชาชนเข้าถึงบริการสุขภาพที่มีประสิทธิภาพมากขึ้น บุคลากรทางการแพทย์ทํางานสะดวก รวดเร็ว ภายใต้การเชื่อมโยงระบบข้อมูลสุขภาพที่มี
กระทรวงสาธารณสุข ระดมผู้บริหารและทีมเทคโนโลยีสารสนเทศ ร่วมวางแนวทางขับเคลื่อนระบบสุขภาพเข้าสู่การเป็นระบบสุขภาพดิจิทัล ให้ประชาชนเข้าถึงบริการสุขภาพที่มีประสิทธิภาพมากขึ้น บุคลากรทางการแพทย์ทํางานสะดวก รวดเร็ว ภายใต้การเชื่อมโยงระบบข้อมูลสุขภาพที่มีเสถียรภาพและความปลอดภัย
นพ.โอภาส การย์กวินพงศ์ ปลัดกระทรวงสาธารณสุข มอบนโยบายในการประชุมเชิงปฏิบัติการ “การกําหนดทิศทางการขับเคลื่อนการบริหารระบบสุขภาพดิจิทัล กระทรวงสาธารณสุข” ว่า ปัจจุบันเทคโนโลยีดิจิทัลเข้ามามีบทบาทอยู่ในชีวิตประจําวันของทุกคน กระทรวงสาธารณสุขจึงมีนโยบายในการพัฒนาเข้าสู่การเป็นระบบสุขภาพดิจิทัลโดยร่างยุทธศาสตร์สุขภาพดิจิทัล พ.ศ.2566-2570 ได้กําหนดแผนปฏิบัติการย่อย 5 แผน ได้แก่ 1) การสร้างเสริมธรรมาภิบาลระบบสุขภาพดิจิทัล โดยมีการจัดตั้งสํานักงานสุขภาพดิจิทัลแห่งชาติ พัฒนาการประมวลผลข้อมูลขนาดใหญ่พัฒนากฎหมายสุขภาพดิจิทัล 2) การพัฒนาแพลตฟอร์มระบบสุขภาพดิจิทัลระดับชาติและระบบนิเวศสุขภาพมีการกําหนดแพลตฟอร์ม กําหนดมาตรฐานและการแลกเปลี่ยนข้อมูลสุขภาพที่สอดคล้องกับมาตรฐานสากล 3) การพัฒนาโครงสร้างพื้นฐาน และระบบรักษาความมั่นคงปลอดภัยไซเบอร์ของระบบสุขภาพดิจิทัล4) การส่งเสริมเทคโนโลยีดิจิทัล นวัตกรรมและปัญญาประดิษฐ์ทางการแพทย์ และ 5) การพัฒนาคนให้พร้อมเปลี่ยนผ่านไปสู่ระบบสุขภาพดิจิทัลอย่างยั่งยืน โดยการสร้างสิ่งแวดล้อมที่กระตุ้นการเข้าใช้ระบบสุขภาพดิจิทัล ปรับการจัดบริการและระบบบริหารจัดการทรัพยากรด้านสุขภาพดิจิทัล พร้อมทั้งกําหนดหน่วยงานที่รับผิดชอบในแต่ละแผนฯ และภาคีเครือข่ายที่จะร่วมกันขับเคลื่อนการดําเนินงานไปสู่เป้าหมาย
“การออกแบบระบบสุขภาพดิจิทัล มุ่งตอบสนองความต้องการของประชาชน ให้เข้าถึงบริการสุขภาพที่มีประสิทธิภาพได้มากขึ้น ขณะที่บุคลากรทางการแพทย์ก็ทํางานได้สะดวกรวดเร็ว โดยคํานึงถึงเรื่องของความมั่นคงปลอดภัยทางไซเบอร์ด้วย เพื่อสร้างความเชื่อมั่นให้กับผู้ใช้บริการ ว่าข้อมูลส่วนบุคคลจะมีความปลอดภัย” นพ.โอภาสกล่าว
สําหรับการประชุมเชิงปฏิบัติการ “การกําหนดทิศทางการขับเคลื่อนการบริหารระบบสุขภาพดิจิทัลกระทรวงสาธารณสุข” มีผู้บริหารและบุคลากรที่ดูแลด้านเทคโนโลยีสารสนเทศ จากหน่วยงานในส่วนกลางและส่วนภูมิภาคเข้าร่วมประชุมจํานวน 50 คน ร่วมระดมสมองกําหนดกลยุทธ์ระบบสุขภาพดิจิทัล5 ด้าน ได้แก่ นวัตกรรมปัญญาประดิษฐ์ (AI), ระบบคลังข้อมูลและมาตรฐานข้อมูลสุขภาพ (Big DATA), โครงสร้างพื้นฐานและความปลอดภัย, เทคโนโลยีดิจิทัลสุขภาพ และระบบบริการสุขภาพดิจิทัล
*****************************2 พฤษภาคม 2566
รัฐบาลไทย-ข่าวทำเนียบรัฐบาล-Govt to promote upskilling/reskilling of workers in all areas necessary to meet overseas market demand
วันอังคารที่ 2 พฤษภาคม 2566
02/05/2566
Govt to promote upskilling/reskilling of workers in all areas necessary to meet overseas market demand
Govt to promote upskilling/reskilling of workers in all areas
necessary to meet overseas market demand
May 1, 2023, Deputy Secretary-General to the Prime Minister and Acting Government
Spokesperson Anucha Burapachaisri disclosed that the Government strives to continue
implementing human resource development and capacity building in a bid to stimulate
economy, enhance national competitiveness, and generate more revenues. Prime Minister and
Defense Minister Gen. Prayut Chan-o-cha handed down a policy for the development, upskilling,
and reskilling of Thai workers who are the nation’s key human resources, and who have greatly
contributed to socio-economic security and sustainability.
Several countries, such as Japan, have entered an ageing society, as a result of which, labor
shortage has become a big challenge. It is, therefore, a good opportunity for Thai labor to look
into employment opportunity in Japan especially after the COVID-19 pandemic. In the fiscal
year 2023, Thai labor authority aims to send 50,000 Thai workers overseas, while during 2022-
2023, Thailand has exported more than 100,000 Thai workers, generating the income of
299,077 million Baht. Based on the Department of Employment&#39;s data, Japan has set the target
to import at least 300,000-400,000 “specified skilled workers (SSW)” within the next 5 years
from 9 countries, namely, China, Vietnam, Thailand, Cambodia, Myanmar, Indonesia, Nepal,
Philippines, and Mongolia, especially in the fields of manufacturing and construction (e.g.,
welding, metal casting, metal stamping, plastic casting, machinery, lathe work, construction
work, etc.)
According to the Government Spokesperson, the Government strives to promote human
resource development and upskilling/reskilling of workers in all areas necessary, including
language efficiency. Workers are also encouraged to switch jobs and elevate professional skills
according to overseas market demand in S-curve industries and technologies in a bid to
increase revenue and productivity in the long run. In doing so, not only their livelihood and
knowledge will be upgraded, national economic and social development will also be promoted in
a balanced and sustainable manner.
รัฐบาลไทย-ข่าวทำเนียบรัฐบาล-PM concerned over recent increase of COVID-19 infected cases
วันอังคารที่ 2 พฤษภาคม 2566
02/05/2566
PM concerned over recent increase of COVID-19 infected cases
PM concerned over recent increase of COVID-19 infected cases
May 2, 2023, Deputy Secretary-General to the Prime Minister and Acting Government
Spokesperson Anucha Burapachaisri disclosed that Prime Minister and Defense Minister Gen.
Prayut Chan-o-cha was reported on the COVID-19 situation during the past week (April 23-29,
2023) by Ministry of Public Health’s Department of Disease Control. According to the report, a
total of 1,811 new cases, or an average of 258 cases per day, have been confirmed. The period
saw the total deaths of 10 persons (an average of 1 person per day). From January 1, 2023,
cumulative number of recovered cases are 8,382, while the death toll is 288, active case
patients who have developed pneumonia, 157, and those on ventilators, 79.
Department of Disease Control expected further increase of newly infected cases, which may
come with flu infection in the rainy season. People in the 607 groups who have not received
vaccine or a booster dose may be prone to serious symptoms and fatality. They are, therefore,
strongly advised to get vaccinated with a COVID-19 and flu vaccines, as well as Long Acting
Antibody (LAAB). The Department of Disease Control has organized an event “Caring for the
Elderly and Preventing COVID-19 Through Immunity Increase” at an elderly home in Bangkok
to increase awareness of the target groups on the importance of vaccination against COVID-19
and about LAAB. The Department also plans to provide proactive vaccination service to the
elderlies in elderly homes and nearby communities.
According to the Government Spokesperson, the Prime Minister was concerned over an increase
in the number of newly infected patients, and urged the public, especially the 607/608 risk
groups, to receive a booster dose to reduce risk and prevent serious illness and fatality. He also
instructed Ministry of Public Health to work together with concerned agencies to increase public
awareness and knowledge on the importance of COVID-19 vaccination and LAAB. Department
of Disease Control would, therefore, like to encourage the elderlies and those in the risk groups
to receive vaccination or LAAB at a nearby medical facility. Further information can be acquired
at nearby hospitals, medical facilities, provincial healthcare offices, or BMA’s healthcare division.
รัฐบาลไทย-ข่าวทำเนียบรัฐบาล-กรมเจ้าท่า คุมเข้มความปลอดภัยทางน้ำ ขอความร่วมมือนักท่องเที่ยวสวมชูชีพทุกครั้งขณะโดยสารเรือ
วันอังคารที่ 2 พฤษภาคม 2566
กรมเจ้าท่า คุมเข้มความปลอดภัยทางน้ํา ขอความร่วมมือนักท่องเที่ยวสวมชูชีพทุกครั้งขณะโดยสารเรือ
...
กรมเจ้าท่า คุมเข้มความปลอดภัยทางน้ํา ขอความร่วมมือนักท่องเที่ยวสวมชูชีพทุกครั้งขณะโดยสารเรือ
กรมเจ้าท่า กระทรวงคมนาคม โดยเจ้าหน้าที่กลุ่มตรวจการเดินเรือ นําเรือตรวจการณ์ 170 และ 33 ออกตรวจตราควบคุมจราจรทางน้ํา ด้านเหนือ - ด้านใต้ ในพื้นที่แม่น้ําเจ้าพระยา และตรวจตราความปลอดภัยท่าเรือโดยสารสาธารณะ ที่เปิดให้บริการ พบประชาชนและผู้โดยสารที่มาใช้บริการไม่หนาแน่นตามท่าเทียบเรือโดยสารสาธารณะผู้โดยสารให้ความร่วมมือปฏิบัติตามคําแนะนําของเจ้าหน้าที่ประจําท่าเทียบเรือ สวมใส่หน้ากากอนามัย ตามมาตรการของสาธารณสุข การจราจรเส้นทางการเดินเรือในแม่น้ําเจ้าพระยาไม่หนาแน่น ท่าเทียบเรือทุกท่าอยู่ในสภาพพร้อมใช้งาน พร้อมกันนี้ได้ประชาสัมพันธ์ให้นักท่องเที่ยวสวมเสื้อชูชีพทุกครั้งขณะโดยสารเรือ และหากท่านใดพบเห็นเหตุการณ์ความไม่ปลอดภัยทางน้ํา โทรแจ้งสายด่วน กรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี ไทยส่งออกข้าว 4 เดือนแรกกว่า 2.79 ล้านตัน มูลค่ารวม 5 หมื่นล้านบาท พร้อมวางแนวทางเพิ่มผลผลิต ผลักดันราคาข้าวยั่งยืน สนับสนุนการส่งออกเพิ่มรายได้ให้เกษตรกร
วันเสาร์ที่ 20 พฤษภาคม 2566
20/05/2566
โฆษกรัฐบาลเผย นายกฯ ยินดี ไทยส่งออกข้าว 4 เดือนแรกกว่า 2.79 ล้านตัน มูลค่ารวม 5 หมื่นล้านบาท พร้อมวางแนวทางเพิ่มผลผลิต ผลักดันราคาข้าวยั่งยืน สนับสนุนการส่งออกเพิ่มรายได้ให้เกษตรกร
โฆษกรัฐบาลเผย นายกฯ ยินดี ไทยส่งออกข้าว 4 เดือนแรกกว่า 2.79 ล้านตัน มูลค่ารวม 5 หมื่นล้านบาท พร้อมวางแนวทางเพิ่มผลผลิต ผลักดันราคาข้าวยั่งยืน สนับสนุนการส่งออกเพิ่มรายได้ให้เกษตรกร
วันที่ 20 พฤษภาคม 2566นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานสถานการณ์การส่งออกข้าวไทย และยินดีที่เห็นตัวเลขข้าวไทยเป็นที่ต้องการในตลาดต่างประเทศอย่างต่อเนื่อง โดยในช่วง 4 เดือนแรกของปี 2566 (มกราคม – เมษายน) ไทยส่งออกข้าวสูงถึง 2.79 ล้านตัน มูลค่ารวมกว่า 1,514 ล้านดอลลาร์สหรัฐ (ประมาณ 51,281 ล้านบาท) เพิ่มขึ้นจากปี 2565 ในช่วงเวลาเดียวกัน ปริมาณเพิ่มร้อยละ 23.61 และมูลค่าเพิ่มร้อยละ 28.03 ทั้งนี้ นายกรัฐมนตรีสั่งการหน่วยงานที่เกี่ยวข้องเร่งทํางานเชิงรุก หาแนวทางส่งเสริมการเพิ่มผลผลิตและผลักดันราคาข้าวอย่างยั่งยืน เพื่อการเติบโตของการส่งออกข้าวไทย และเพิ่มรายได้แก่เกษตรกร
โฆษกประจําสํานักนายกรัฐมนตรี กล่าวว่า จากข้อมูลของกรมการค้าต่างประเทศ กระทรวงพาณิชย์ ระบุว่า ปริมาณการส่งออกข้าวไทยในตลาดโลกมีแนวโน้มเพิ่มขึ้น จากความต้องการนําเข้าข้าวไทยปริมาณมากในหลายประเทศ ซึ่งในปัจจุบัน ไทยถือเป็นผู้ส่งออกข้าวรายใหญ่อันดับที่ 2 ของโลก รองจากอินเดีย โดยในเดือนเมษายน 2566 ราคาเฉลี่ยข้าวไทยทุกชนิดปรับตัวสูงขึ้น เนื่องจากค่าเงินบาทมีเสถียรภาพ ทําให้ราคาส่งออกสามารถแข่งขันได้ และส่งผลให้ราคาข้าวในประเทศเกือบทุกชนิดสูงเกินราคาประกันรายได้ นอกจากนี้ กระทรวงเกษตรและสหกรณ์คาดการณ์ว่า ในปี 2566 ไทยจะสามารถส่งออกข้าวได้เกินกว่าเป้าหมายที่ตั้งไว้ 7.5 ล้านตัน และมีแนวโน้มสูงกว่าการส่งออกข้าวโดยรวมในปี 2565 ซึ่งมีปริมาณรวมอยู่ที่ 7.69 ล้านตัน โดยปริมาณการส่งออกข้าวไทยล่าสุด จนถึงวันที่ 10 พฤษภาคม 2566 มีปริมาณรวมแล้วกว่า 3.05 ล้านตัน ซึ่งน่ายินดีที่คงมีความต้องการในตลาดต่างประเทศเข้ามาอย่างต่อเนื่อง
ทั้งนี้ ตลาดส่งออกข้าวที่สําคัญของไทย ได้แก่ อิรัก อินโดนีเซีย สหรัฐอเมริกา แอฟริกาใต้ เซเนกัล บังกลาเทศ จีน ญี่ปุ่น แคเมอรูน และโมซัมบิก โดยไทยส่งออกข้าวขาวมากเป็นอันดับหนึ่ง รองลงมาได้แก่ ข้าวหอมมะลิไทย ข้าวนึ่ง ข้าวหอมไทย ข้าวเหนียว และข้าวกล้อง ตามลําดับ
“นายกรัฐมนตรีขอบคุณหน่วยงานที่เกี่ยวข้องทั้งภาครัฐ ภาคเอกชน และประชาชน ที่บูรณาการการทํางานร่วมกัน ตามยุทธศาสตร์ตลาดนําการผลิต ร่วมกันพัฒนาข้าวไทยให้มีคุณภาพตรงตามความต้องการของตลาด ส่งผลให้ข้าวไทยเป็นที่ต้องการในตลาดต่างประเทศอย่างต่อเนื่อง ทั้งนี้ นายกรัฐมนตรีเชื่อมั่นในศักยภาพของข้าวไทย พร้อมขอให้ดูแลมาตรฐานและคุณภาพ ระมัดระวังพันธุ์ข้าว ไม่ให้เกิดการปลอมปนข้าว ซึ่งอาจส่งผลกระทบต่อคุณภาพข้าวและชื่อเสียงคุณภาพสินค้าไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-​PM pleased with Thailand’s popularity as foreign filming location
วันเสาร์ที่ 20 พฤษภาคม 2566
​PM pleased with Thailand’s popularity as foreign filming location
​PM pleased with Thailand’s popularity as foreign filming location
May 19, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was pleased with Thailand’s popularity among foreign filmmakers, as the country has been chosen as one of the top shooting locations, and Thai movies have been recognized at an international level. Recently at the 13th Beijing International Film Festival held during April 25-27, 2023, Thailand was chosen as the Country of Honor.
The 13th Beijing International Film Festival is aiming to provide a forum for the interaction between Chinese and international film industries, such as South Korea, Malaysia, Jordan, and Thailand, among others. The festival includes sections, such as investment promotion exhibitions, project investment financing, industry dialogues, special events, signing ceremonies, film promotion meetings, etc.
Thailand Film Office under the Tourism Department, Ministry of Tourism and Sports collaborated with Ministry of Culture; Ministry of Foreign Affairs; and National Federation of Motion Pictures and Contents Associations (MPC) to set up a booth at the 13th BJIFF which could attract over 7 Chinese film makers (with an estimated investment of 750 million Baht) who chose Thailand as their filming location. Thailand Film Office is also ready to build upon the success at the Cannes Film Festival, held in mid-May, and promote special incentives for foreign filming production in the country, which include 20-30% cash rebate for 2 years. Further information may be obtained at the website: https://tfo.dot.go.th.
According to the Government Spokesperson, the Prime Minister was pleased with the confidence of foreign filmmakers on Thailand which reflects the success of related policy implementation and the country’s capacity as top shooting location for foreign filming production. This could be built upon in other dimensions, such as in tourism industry, and the country’s other soft powers.
รัฐบาลไทย-ข่าวทำเนียบรัฐบาล-รองโฆษกรัฐบาล ย้ำต่างชาติเชื่อมั่นประเทศไทย 4 เดือนแรกปี 66 ต่างชาติลงทุนไทย 217 ราย นำเงินเข้า 3.8 หมื่นล้าน จ้างงาน 2,419 คน
วันเสาร์ที่ 20 พฤษภาคม 2566
20/05/2566
รองโฆษกรัฐบาล ย้ําต่างชาติเชื่อมั่นประเทศไทย 4 เดือนแรกปี 66 ต่างชาติลงทุนไทย 217 ราย นําเงินเข้า 3.8 หมื่นล้าน จ้างงาน 2,419 คน
รองโฆษกรัฐบาล ย้ําต่างชาติเชื่อมั่นประเทศไทย 4 เดือนแรกปี 66 ต่างชาติลงทุนไทย 217 ราย นําเงินเข้า 3.8 หมื่นล้าน จ้างงาน 2,419 คน
วันที่ 20 พฤษภาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากมาตรการส่งเสริมการลงทุนของรัฐบาล โดยให้สิทธิประโยชน์จูงใจกระตุ้นให้เกิดการลงทุน ประกอบกับความพร้อมเรื่องวัตถุดิบที่มีอย่างเพียงพอ และมีอุตสาหกรรมสนับสนุนพร้อม ทําให้ต่างชาติมีความเชื่อมั่นศักยภาพของประเทศไทยและยังเป็นเป้าหมายการลงทุนของต่างชาติ ซึ่งจากข้อมูลในช่วง 4 เดือนของปี 2566 (ม.ค.-เม.ย.) มีการอนุญาตให้คนต่างชาติเข้ามาลงทุนประกอบธุรกิจในประเทศไทย ภายใต้ พ.ร.บ.การประกอบธุรกิจของคนต่างด้าว พ.ศ.2542 จํานวน 217 ราย เพิ่มขึ้น 11% เป็นการลงทุนผ่านช่องทางการขอรับใบอนุญาตประกอบธุรกิจของคนต่างด้าว จํานวน 69 ราย และการขอหนังสือรับรองการประกอบธุรกิจของคนต่างด้าว จํานวน 148 ราย เม็ดเงินลงทุนทั้งสิ้น 38,702 ล้านบาท เพิ่มขึ้น 6% จ้างงานคนไทย 2,419 คน เพิ่มขึ้น 6% โดยชาวต่างชาติที่เข้ามาลงทุน 5 อันดับแรก ได้แก่ ญี่ปุ่น 55 ราย สัดส่วน 25% เงินลงทุน 14,024 ล้านบาท สิงคโปร์ 35 ราย สัดส่วน 16% เงินลงทุน 4,854 ล้านบาท สหรัฐฯ 34 ราย สัดส่วน 15% เงินลงทุน 1,725 ล้านบาท จีน 14 ราย สัดส่วน 6% เงินลงทุน 11,230 ล้านบาท สมาพันธรัฐสวิส 11 ราย สัดส่วน 5% เงินลงทุน 1,692 ล้านบาท และ อื่น ๆ 68 ราย สัดส่วน 33% เงินลงทุน 5,177 ล้านบาท
สําหรับธุรกิจที่ได้รับอนุญาต ในช่วง 4 เดือน ส่วนใหญ่เป็นธุรกิจที่สอดคล้องกับการพัฒนาโครงสร้างพื้นฐานของประเทศ นโยบายการส่งเสริมการลงทุนเพื่อเพิ่มความสามารถในการแข่งขันของประเทศ ส่วนการลงทุนในพื้นที่ EEC ของนักลงทุนต่างชาติ ในช่วง 4 เดือน มีนักลงทุนต่างชาติสนใจลงทุนในพื้นที่ EEC จํานวน 43 ราย คิดเป็น 20% ของจํานวนนักลงทุนทั้งหมด มีมูลค่าการลงทุนในพื้นที่ EEC จํานวน 7,521 ล้านบาท คิดเป็น 19% ของเงินลงทุนทั้งหมด เป็นนักลงทุนจากประเทศญี่ปุ่น 17 ราย ลงทุน 2,816 ล้านบาท จีน 8 ราย ลงทุน 725 ล้านบาท ฮ่องกง 3 ราย ลงทุน 2,920 ล้านบาท และประเทศอื่น ๆ อีก 15 ราย ลงทุน 1,058 ล้านบาท
“แม้สถานการณ์การระบาดของโควิด-19 จะส่งผลกระทบไปทั่วโลก รวมทั้งประเทศไทย แต่นักลงทุนยังมีแผนขยายการลงทุนในประเทศไทยอย่างต่อเนื่อง โดยนักลงทุนมีความเห็นว่าประเทศไทยมีปัจจัยเอื้ออํานวยหลายด้าน ทั้งวัตถุดิบและชิ้นส่วนที่เพียงพอ มีบริการด้านการสื่อสาร ระบบขนส่งและโลจิสติกส์ รวมทั้งสิทธิประโยชน์ต่างๆ ที่มีผลต่อการตัดสินใจลงทุน รวมถึงความเชื่อมั่นของภาคเอกชนต่างชาติที่มีต่อประเทศไทย ทั้งด้านโครงสร้างพื้นฐาน ศักยภาพของตลาด มาตรการสนับสนุนกิจการ แรงงานที่มีคุณภาพ" นางสาวรัชดา กล่าว
รัฐบาลไทย-ข่าวทำเนียบรัฐบาล-ปลัดบุญชอบส่งอธิบดีบุปผา ลงพื้นที่ส่งเสริมผู้ประกอบกิจการเข้าใช้ประโยชน์เครื่องมือเครื่องจักรเพิ่มศักยภาพแรงงานเมืองปากน้ำโพ
วันเสาร์ที่ 20 พฤษภาคม 2566
ปลัดบุญชอบส่งอธิบดีบุปผา ลงพื้นที่ส่งเสริมผู้ประกอบกิจการเข้าใช้ประโยชน์เครื่องมือเครื่องจักรเพิ่มศักยภาพแรงงานเมืองปากน้ําโพ
อธิบดีกรมพัฒนาฝีมือแรงงาน ลงพื้นที่จังหวัดนครสวรรค์ เยี่ยมชมการพัฒนาทักษะแรงงาน สพร.8 นครสวรรค์  เผยเครื่องมือ-เครื่องจักรพร้อมฝึกทักษะแรงงาน หนุนผู้ประกอบกิจการในพืันที่ รองรับเทคโนโลยีสมัยใหม่
รัฐบาลไทย-ข่าวทำเนียบรัฐบาล-ปลัดฯ จตุพร บรรยายพิเศษ หลักสูตร ปธส.รุ่นที่ 10 เสริมศักยภาพผู้บริหารยุคใหม่ด้านการเปลี่ยนแปลงสภาพภูมิอากาศและสิ่งแวดล้อม
วันเสาร์ที่ 20 พฤษภาคม 2566
ปลัดฯ จตุพร บรรยายพิเศษ หลักสูตร ปธส.รุ่นที่ 10 เสริมศักยภาพผู้บริหารยุคใหม่ด้านการเปลี่ยนแปลงสภาพภูมิอากาศและสิ่งแวดล้อม
ปลัดฯ จตุพร บรรยายพิเศษ หลักสูตร ปธส.รุ่นที่ 10 เสริมศักยภาพผู้บริหารยุคใหม่ด้านการเปลี่ยนแปลงสภาพภูมิอากาศและสิ่งแวดล้อม
ปลัดฯ จตุพร บรรยายพิเศษ หลักสูตร ปธส.รุ่นที่ 10 เสริมศักยภาพผู้บริหารยุคใหม่ด้านการเปลี่ยนแปลงสภาพภูมิอากาศและสิ่งแวดล้อม
วันที่ 19 พฤษภาคม 2566 เวลา 08.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นวิทยากรบรรยายพิเศษในหัวข้อ “ยุทธศาสตร์ชาติ แผนปฏิรูปประเทศด้านทรัพยากรและสิ่งแวดล้อม และการขับเคลื่อนเพื่อบรรลุเป้าหมาย ช่วงที่ 1” แก่ผู้เข้ารับการอบรมในหลักสูตรประกาศนียบัตรธรรมภิบาลสิ่งแวดล้อม สําหรับนักบริหารระดับสูง รุ่นที่ 10 (ปธส.10) จัดโดยกรมส่งเสริมคุณภาพสิ่งแวดล้อม โดยมีคณะผู้บริหารกระทรวงฯ และผู้เข้ารับการอบรม ประกอบด้วย ผู้บริหารระดับสูงทั้งจากหน่วยงานภาครัฐ ภาคเอกชน ภาคการศึกษา และสื่อมวลชน เข้าร่วมรับฟังการบรรยายพิเศษ ณ ห้องประชุมอารีย์สัมพันธ์ กรมส่งเสริมคุณภาพสิ่งแวดล้อม เพื่อเสริมศักยภาพผู้บริหารหน่วยงานให้เป็นผู้นําการเปลี่ยนแปลงและเป็นต้นแบบด้านการเปลี่ยนแปลงสภาพภูมิอากาศและสิ่งแวดล้อม ตลอดจนเชื่อมโยงเครือข่ายความร่วมมือในการจัดการสิ่งแวดล้อมโดยทุกภาคส่วน
ในการบรรยายพิเศษ ปกท.ทส. ได้กล่าวถึง เป้าหมายและยุทธศาสตร์การดําเนินงานด้านทรัพยากรธรรมชาติและสิ่งแวดล้อมของกระทรวงทรัพยากรธรรมชาติและสิ่งแวดล้อม ตามเป้าหมายยุทธศาสตร์ชาติ ตลอดจนวาระสําคัญเร่งด่วนในการจัดการทรัพยากรธรรมชาติและสิ่งแวดล้อมของประเทศ ที่จะต้องมีการยกระดับการดําเนินการ ทั้งการเพิ่มพื้นที่สีเขียวของประเทศให้ได้ 55% การบริหารจัดการที่ดินทํากินให้กับชุมชนตามนโยบายที่ดินแห่งชาติ การจัดการพื้นที่ป่าอนุรักษ์เพื่อเป็นแหล่งอาหารของช้างป่า การบริหารจัดการน้ําใต้ดิน การขับเคลื่อนพระราชบัญญัติอากาศสะอาด การสร้างกลไกการขับเคลื่อนมลพิษหมอกควันข้ามพรมแดน และมาตรการแก้ไขปัญหาที่อยู่อาศัยและที่ทํากินในพื้นที่ป่าไม้ อ.แม่แจ่ม จ.เชียงใหม่ เป็นต้น พร้อมเน้นย้ํา การขับเคลื่อนนโยบายของประเทศในการปกป้องรักษาทรัพยากรธรรมชาติและสิ่งแวดล้อม จะสําเร็จได้ จําเป็นต้องอาศัยการมีส่วนร่วมกับทุกภาคส่วน โดยมุ่งเป้าหมายที่สําคัญร่วมกันคือ การสร้างคุณภาพชีวิตที่ดีของพี่น้องประชาชน
รัฐบาลไทย-ข่าวทำเนียบรัฐบาล-โฆษกรัฐบาลเตือนประชาชน เฝ้าระวังป้องกันโรคไข้เลือดออกช่วงหน้าฝน ย้ำช่วยกันกำจัดแหล่งเพาะพันธุ์ยุงลายในบริเวณบ้าน-ชุมชน-สถานศึกษา หากพบอาการเข้าข่ายสงสัยป่วยโรคไข้เลือดออก ให้รีบพบแพทย์ทันที
วันเสาร์ที่ 20 พฤษภาคม 2566
20/05/2566
โฆษกรัฐบาลเตือนประชาชน เฝ้าระวังป้องกันโรคไข้เลือดออกช่วงหน้าฝน ย้ําช่วยกันกําจัดแหล่งเพาะพันธุ์ยุงลายในบริเวณบ้าน-ชุมชน-สถานศึกษา หากพบอาการเข้าข่ายสงสัยป่วยโรคไข้เลือดออก ให้รีบพบแพทย์ทันที
โฆษกรัฐบาลเตือนประชาชน เฝ้าระวังป้องกันโรคไข้เลือดออกช่วงหน้าฝน ย้ําช่วยกันกําจัดแหล่งเพาะพันธุ์ยุงลายในบริเวณบ้าน-ชุมชน-สถานศึกษา หากพบอาการเข้าข่ายสงสัยป่วยโรคไข้เลือดออก ให้รีบพบแพทย์ทันที
วันที่ 20 พฤษภาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ช่วงนี้เข้าสู่ฤดูฝนทําให้หลายพื้นที่ของประเทศไทยเริ่มมีฝนตกอย่างต่อเนื่อง ทําให้เกิดน้ําขังตามภาชนะและวัสดุต่าง ๆ ซึ่งเป็นปัจจัยและแหล่งเพาะพันธุ์ยุงลายที่เป็นพาหะนําเชื้อไวรัสเดงกี (dengue virus) ที่ทําให้เกิดโรคไข้เลือดออกมาสู่คน โดยมักระบาดในช่วงฤดูฝนของทุกปี จึงขอเตือนให้ประชาชนป้องกันตนเองและครอบครัวจากโรคไข้เลือดออก โดยร่วมกันกําจัดแหล่งเพาะพันธุ์ยุงลายในบริเวณบ้าน โรงเรียน และชุมชน โดยยึดหลัก 3 เก็บ ป้องกัน 3 โรค ตามข้อแนะนําของกรมควบคุมโรค คือ เก็บบ้าน เก็บขยะ และเก็บน้ํา ซึ่งจะทําให้สามารถป้องกันโรคไข้เลือดออกได้ รวมถึงป้องกันโรคไข้ปวดข้อยุงลาย และโรคติดเชื้อไวรัสซิกาด้วย
นายอนุชากล่าวต่อไปว่า โดยเฉพาะขณะนี้เป็นช่วงของการเปิดภาคเรียนของประเทศไทย ทําให้เกิดการรวมตัวของกลุ่มเด็กนักเรียนในสถานศึกษา และบางพื้นที่เริ่มมีฝนตก จึงขอให้สถานศึกษา ศูนย์เด็กในชุมชน และหน่วยงานที่เกี่ยวข้องร่วมมือกันในการจัดสถานศึกษา ศูนย์เด็กเล็กในชุมชนให้มีความปลอดภัย ปราศจากแหล่งเพาะพันธุ์ลูกน้ํายุงลายอันเป็นต้นเหตุของโรคไข้เลือดออก รวมทั้งขอให้ผู้ปกครองสังเกตอาการของบุตรหลานและคนในครอบครัว หากพบมีอาการไข้สูงเฉียบพลัน ร่วมกับปวดศีรษะ ปวดเมื่อยตามตัว อาจมีจุดแดงเล็ก ๆ ขึ้นตามลําตัว แขน ขา คลื่นไส้ อาเจียน ปวดท้อง และเบื่ออาหาร โดยหากอาการไข้สูงเกิน 2 วัน เช็ดตัวหรือทานยาลดไข้แล้วไข้ไม่ลดลง ให้สันนิษฐานอาจป่วยด้วยโรคไข้เลือดออก ไม่ควรซื้อยาลดไข้ในกลุ่มแอสไพริน ไอบูโพรเฟน และไดโคลฟีแนค มารับประทาน และให้รีบนําผู้ป่วยไปพบแพทย์หรือสถานบริการสาธารณสุขที่อยู่ใกล้บ้าน เพื่อให้ได้รับการรักษาที่ถูกต้องรวดเร็ว จะช่วยลดโอกาสการเสียชีวิตได้
“ข้อมูลจากกรมควบคุมโรค รายงานสถานการณ์โรคไข้เลือดออกในประเทศไทย ในสัปดาห์ที่ 19 ระหว่างวันที่ 7 - 13 พฤษภาคม 2566 พบผู้ป่วยสะสมจํานวน 14,811 ราย มีผู้เสียชีวิต 13 ราย โดยกรมควบคุมโรคได้แนะนําวิธีการป้องกันโรคไข้เลือดออกด้วยการช่วยกันกําจัดแหล่งเพาะพันธุ์ยุงลายในบริเวณบ้าน และในชุมชน โดยใช้มาตรการ 3 เก็บป้องกัน 3 โรค คือ 1) เก็บบ้าน ให้สะอาดไม่ให้ยุงลายเข้ามาเกาะพัก 2) เก็บขยะ ภายในบริเวณบ้านและชุมชนให้เรียบร้อย ไม่ให้เป็นแหล่งเพาะพันธุ์ยุงลาย และ 3) เก็บน้ํา เก็บภาชนะกักเก็บน้ําให้มิดชิดป้องกันยุงลายไปวางไข่ สํารวจแหล่งเพาะพันธุ์ลูกน้ํายุงลายทุกสัปดาห์ ขัดล้างภาชนะก่อนเปลี่ยนน้ําใหม่เพื่อกําจัดไข่ยุงที่เกาะอยู่ภายในภาชนะ และใส่ทรายกําจัดลูกน้ํา ทายากันยุง และนอนในมุ้งหรือห้องที่มีมุ้งลวดกันยุงเพื่อป้องกันโรคไข้เลือดออก โรคติดเชื้อไวรัสซิกา และโรคไข้ปวดข้อยุงลาย ทั้งนี้ หากประชาชนมีข้อสงสัยสามารถสอบถามรายละเอียดเพิ่มเติมได้ที่สายด่วนกรมควบคุมโรค โทร.1422” นายอนุชา กล่าว
รัฐบาลไทย-ข่าวทำเนียบรัฐบาล-ต่างชาติเที่ยวไทยใกล้แตะ 10 ล้านคน รัฐบาลหนุนทุกหน่วยงานปรับปรุงการดำเนินงานอำนวยความสะดวกทุกด้านรับตลาดโต ด้าน บวท. คาดปีงบ 66 สายการบินขนนักท่องเที่ยวจีนเข้าไทย 46,175 เที่ยวบิน
วันเสาร์ที่ 20 พฤษภาคม 2566
20/05/2566
ต่างชาติเที่ยวไทยใกล้แตะ 10 ล้านคน รัฐบาลหนุนทุกหน่วยงานปรับปรุงการดําเนินงานอํานวยความสะดวกทุกด้านรับตลาดโต ด้าน บวท. คาดปีงบ 66 สายการบินขนนักท่องเที่ยวจีนเข้าไทย 46,175 เที่ยวบิน
ต่างชาติเที่ยวไทยใกล้แตะ 10 ล้านคน รัฐบาลหนุนทุกหน่วยงานปรับปรุงการดําเนินงานอํานวยความสะดวกทุกด้านรับตลาดโต ด้าน บวท. คาดปีงบ 66 สายการบินขนนักท่องเที่ยวจีนเข้าไทย 46,175 เที่ยวบิน
วันที่ 20 พฤษภาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ขณะนี้ภาคการท่องเที่ยวของไทยขยายตัวได้อย่างต่อเนื่อง ตั้งแต่ต้นปีถึงวันที่ 15 พ.ค. มีนักท่องเที่ยวต่างชาติเดินทางเข้าไทยทุกช่องทางรวมแล้ว 9.47 ล้านคน สร้างรายได้จากการใช้จ่ายของนักท่องเที่ยวแล้ว 3.91 แสนล้านบาท ซึ่งกลุ่มนักท่องเที่ยวหลักยังคงมาจากประเทศในเอเชียตะวันออก เอเชียใต้ และอาเซียน
รัฐบาลได้สนับสนุนหน่วยงานที่เกี่ยวข้องให้ปรับปรุงการดําเนินงานด้านต่างๆ เพื่ออํานวยความสะดวกแก่ภาคท่องเที่ยว รักษาแรงส่งการเติบโตให้เป็นไปตามเป้าหมาย โดยเฉพาะในตลาดหลักอย่างนักท่องเที่ยวจีน ที่การท่องเที่ยวแห่งประเทศไทย (ททท.) ประเมินว่าปี 66 น่าจะเดินทางมาไทยได้ 5.3 ล้านคน หรือหากมีปัจจัยเสริมอื่นๆ ก็อาจจะถึง 7 ล้านคน
น.ส.ไตรศุลี กล่าวว่า ข้อมูลของ บริษัท วิทยุการบินแห่งประเทศไทย จํากัด (บวท.) ระบุว่า 7 เดือนแรกของปีงบประมาณ 66 (ต.ค.65-เม.ย.66) มีเที่ยวบินจากจีนเข้ามาไทยแล้ว 12,805 เที่ยวบิน เพิ่มขึ้นร้อยละ 98 เมื่อเทียบกับช่วงเดียวกันของปีก่อนหน้า ซึ่งมาจากที่จีนมีนโยบายให้บริษัททัวร์นํานักท่องเที่ยวแบบกรุ๊ปทัวร์ออกนอกประทศได้ตั้งแต่ 6 ก.พ. 66 เป็นต้นมา
ในช่วงที่เหลือของปีงบประมาณ บวท. คาดว่าเที่ยวบินจากประเทศจีนจะยังเพิ่มขึ้นอีก โดยคาดว่าเดือนพ.ค. จะมีเที่ยวบินจีน 5,330 เที่ยวบิน, มิ.ย. 6,090 เที่ยวบิน, ก.ค. 7,150 เที่ยวบิน, ส.ค. 7,460 เที่ยวบิน และก.ย. 7,340 เที่ยวบิน ส่งผลให้ตลอดปีงบประมาณ 66 (ต.ค.65-ก.ย. 66) มีเที่ยวบินจากจีนมายังประเทศไทย 46,175 เที่ยวบิน
น.ส.ไตรศุลี กล่าวว่า แม้ปริมาณเที่ยวจีนที่คาดการณ์ไว้นี้ยังคงน้อยกว่าช่วงเวลาเดียวกันในปี 62 ซึ่งเป็นช่วงก่อนเกิดโควิด19 อยู่ร้อยละ 66 แต่หน่วยงานเกี่ยวข้องก็ได้เตรียมการเพื่อรองรับ เพื่อให้ไม่เกิดความติดขัดต่อเที่ยวบินที่จะเพิ่มขึ้น ทั้งส่วนของการพิจารณาจัดสรรตารางการบินให้สอดคล้องกับความสามารถในการรองรับเที่ยวบิน การบริหารจัดการความคล่องตัวการจราจรทางอากาศ มีความร่วมมือกับหน่วยงานผู้ให้บริการการเดินอากาศของจีน เป็นต้น
ทางด้านกระทรวงคมนาคมก็ได้ติดตามการแก้ไขปัญหาการขาดแคลนผู้ให้บริการภาคพื้นชั่วคราว ณ ท่าอากาศยานสุวรรณภูมิอย่างต่อเนื่อง เพื่อให้การบริการภาคพื้นเป็นไปด้วยความเรียบร้อย สามารถรองรับจํานวนผู้โดยสารที่กําลังเพิ่มขึ้น ในขณะที่บริษัท ท่าอากาศยานไทย จํากัด(มหาชน) อยู่ระหว่างดําเนินการคัดเลือกผู้ได้รับสิทธิให้ประกอบการให้บริการภาคพื้นในท่าอากาศยานสุวรรณภูมิ รายที่ 3 ให้เป็นไปตามแผนงาน จากปัจจุบันที่มีผู้ให้บริการภาคพื้นอยู่ 2 ราย เพื่อลดปัญหาการขนถ่ายกระเป๋าสัมภาระล่าช้าต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดียูเนสโกรับรอง โคราชจีโอพาร์ค เป็นอุทยานธรณีโลก (UNESCO Global Geopark) ทำให้โคราชเป็นเมืองที่ 4 ของโลกที่มีดินแดนแห่ง 3 มงกุฎของยูเนสโก ในจังหวัดเดียวกัน
วันเสาร์ที่ 20 พฤษภาคม 2566
20/05/2566
โฆษกรัฐบาลเผย นายกฯ ยินดียูเนสโกรับรอง โคราชจีโอพาร์ค เป็นอุทยานธรณีโลก (UNESCO Global Geopark) ทําให้โคราชเป็นเมืองที่ 4 ของโลกที่มีดินแดนแห่ง 3 มงกุฎของยูเนสโก ในจังหวัดเดียวกัน
โฆษกรัฐบาลเผย นายกฯ ยินดียูเนสโกรับรอง โคราชจีโอพาร์ค เป็นอุทยานธรณีโลก (UNESCO Global Geopark) ทําให้โคราชเป็นเมืองที่ 4 ของโลกที่มีดินแดนแห่ง 3 มงกุฎของยูเนสโก ในจังหวัดเดียวกัน
วันที่ 20 พฤษภาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่องค์การการศึกษา วิทยาศาสตร์ และวัฒนธรรมแห่งสหประชาชาติ หรือ ยูเนสโก (UNESCO) รับรองให้ โคราชจีโอพาร์ค (KHORAT Geopark) จังหวัดนครราชสีมา เป็นอุทยานธรณีโลก (UNESCO Global Geopark) เมื่อวันที่ 17 พฤษภาคม 2566 ถือเป็นอุทยานธรณีโลกแห่งที่ 2 ของประเทศไทย และทําให้ไทยสร้างอีกประวัติศาสตร์ จังหวัดนครราชสีมา เป็นเมืองแห่ง 3 มงกุฎ หรือ ทริปเปิลคราวน์ (Triple Crown) ถือเป็นเมืองที่ 4 ของโลก ต่อจากอิตาลี เกาหลีใต้ และจีน ที่มีดินแดนแห่ง 3 มงกุฎของยูเนสโก ในจังหวัดเดียวกัน
โฆษกประจําสํานักนายกรัฐมนตรีเปิดเผยว่า ยูเนสโกได้ลงพื้นที่ตรวจประเมิน เก็บข้อมูลภาคสนาม ใน 17 แหล่งสําคัญของจังหวัดนครราชสีมา ซึ่งผลการประชุมคณะกรรมการบริหารองค์การยูเนสโก ครั้งที่ 216 (216th session of the Executive Board) ณ องค์การยูเนสโก สํานักงานใหญ่ กรุงปารีส สาธารณรัฐฝรั่งเศส มีมติรับรองให้ โคราชจีโอพาร์ค เป็น อุทยานธรณีโลก (UNESCO Global Geopark) ซึ่งส่งผลให้จังหวัดนครราชสีมาเป็นหนึ่งในเมืองประวัติศาสตร์เป็นเมืองแห่ง 3 มงกุฎทางธรรมชาติของยูเนสโก (The UNESCO Triple Crown of Nature) ถือเป็นประเทศที่ 4 ของโลก ต่อจากอิตาลี เกาหลีใต้ และจีน ที่ใน 1 จังหวัด จะมีโปรแกรมการอนุรักษ์ทรัพยากรธรรมชาติของยูเนสโก ครบทั้ง 3 โปรแกรม ได้แก่ 1. มรดกโลก (กลุ่มป่าดงพญาเย็นเขาใหญ่) 2. มนุษย์และชีวมณฑล (พื้นที่สงวนชีวมณฑลป่าสะแกราช) และ 3. จีโอพาร์คโลก (โคราชจีโอพาร์ค)
ทั้งนี้ โคราชจีโอพาร์ค มีความแตกต่างจากจีโอพาร์คโลก ที่มีอยู่ 177 แห่งทั่วโลก คือ เป็นดินแดนแห่งเควสตาและ ฟอสซิล (Cuesta & Fossil Land) ที่เชื่อมโยงกับระบบนิเวศป่าเต็งรัง ป่าดิบแล้ง และวิถีชีวิตผู้คนกว่า 4,000 ปี ในพื้นที่ภูมิศาสตร์บริเวณลุ่มน้ําลําตะคองตอนกลางถึงตอนล่าง โดยพัฒนาต่อยอดและขยายจากสถาบันวิจัยและพิพิธภัณฑ์ไม้กลายเป็นหินและทรัพยากรธรณีภาคตะวันออกเฉียงเหนือ เฉลิมพระเกียรติ มหาวิทยาลัยราชภัฏนครราชสีมา ที่ดําเนินโครงการในระยะแรก นับตั้งแต่ปี 2537
“นายกรัฐมนตรีชื่นชมผลการรับรอง และภูมิใจเป็นอย่างยิ่งที่จังหวัดนครราชสีมา ได้รับการรับรองนี้ สะท้อนถึงความอุดมสมบูรณ์ในพื้นที่ ธรรมชาติ และการอนุรักษ์ทรัพยากรธรรมชาติให้คงอยู่ของไทย พื้นที่ดังกล่าวจะเป็นอีกแหล่งศึกษาที่สําคัญให้กับผู้ที่สนใจ โดยเฉพาะซากดึกดําบรรพ์ที่มีคุณค่าเป็นที่รู้จักระดับนานาชาติ ทั้งนี้ ประเทศไทยยังมีทรัพยากรที่อุดมสมบูรณ์อีกหลายแห่งทั่วประเทศ ซึ่งได้ผลักดันให้เกิดการพัฒนาด้วยแล้ว” นายอนุชาฯ กล่าว
รัฐบาลไทย-ข่าวทำเนียบรัฐบาล-รองโฆษกรัฐบาลเผยภาพรวมประชาชนกลุ่มเสี่ยงสิทธิบัตรทองฉีดวัคซีนป้องกันไข้หวัดใหญ่แล้ว กว่าแสนคน เชิญชวนประชาชนกลุ่มเสี่ยงฯ เข้ารับการฉีดวัคซีนป้องกันไข้หวัดใหญ่ฟรี
วันเสาร์ที่ 20 พฤษภาคม 2566
20/05/2566
รองโฆษกรัฐบาลเผยภาพรวมประชาชนกลุ่มเสี่ยงสิทธิบัตรทองฉีดวัคซีนป้องกันไข้หวัดใหญ่แล้ว กว่าแสนคน เชิญชวนประชาชนกลุ่มเสี่ยงฯ เข้ารับการฉีดวัคซีนป้องกันไข้หวัดใหญ่ฟรี
รองโฆษกรัฐบาลเผยภาพรวมประชาชนกลุ่มเสี่ยงสิทธิบัตรทองฉีดวัคซีนป้องกันไข้หวัดใหญ่แล้ว กว่าแสนคน เชิญชวนประชาชนกลุ่มเสี่ยงฯ เข้ารับการฉีดวัคซีนป้องกันไข้หวัดใหญ่ฟรี
วันที่ 20 พฤษภาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลโดยสํานักงานหลักประกันสุขภาพแห่งชาติ (สปสช.) ได้ร่วมกับกรมควบคุมโรค กระทรวงสาธารณสุข และหน่วยบริการทั่วประเทศที่ร่วมในระบบหลักประกันสุขภาพแห่งชาติ หรือ บัตรทอง 30 บาท ได้เปิดให้บริการฉีดวัคซีนป้องกันโรคไข้หวัดใหญ่ในประชากรกลุ่มเสี่ยง 7 กลุ่ม เริ่มตั้งแต่วันที่ 1 พฤษภาคม ที่ผ่านมาถึง 31 สิงหาคม 2566 หรือจนกว่าวัคซีนจะหมดลง จากภาพรวมของการให้บริการในช่วงครึ่งเดือนที่ผ่านมา จากการรายงานในระบบของ สปสช. (ข้อมูล ณ 17 พ.ค. 66) มีประชาชนกลุ่มเป้าหมายได้รับการฉีดวัคซีนฯ แล้วจํานวน 100,604 คน หรือคิดเป็นร้อยละ 3.46 ของกลุ่มเป้าหมาย
นางสาวรัชดา กล่าวว่า เมื่อดูหน่วยบริการที่ร่วมให้บริการฉีดวัคซีนป้องกันโรคไข้หวัดใหญ่สูงสุด 5 อันดับแรก ปรากฏว่า รพ.ธัญบุรี จ.ปทุมธานี ได้ให้บริการฉีดวัคซีนฯ แล้วกับกลุ่มเป้าหมายมากที่สุดอยู่ที่จํานวน 4,118 คน รองลงมาคือ รพ.สามพราน จ.นครปฐม จํานวน 2,957 คน, รพ.ศรีสะเกษ จํานวน 1,455 คน, รพ.สุรินทร์ จํานวน 1,226 คน และ รพ.สงขลา จํานวน 1,187 คน
ส่วนข้อมูลรายงานการให้บริการระดับจังหวัด 5 อันดับแรก ของจังหวัดที่มีการให้บริการฉีดวัคซีนป้องกันโรคไข้หวัดใหญ่มากที่สุด ได้แก่ กรุงเทพมหานคร มีประชาชนกลุ่มเป้าหมายรับบริการแล้ว 19,585 คน รองลงมาคือ ปทุมธานี จํานวน 6,162 คน, ชลบุรี จํานวน 5,267 คน, นครปฐม จํานวน 4,569 คน และ สงขลา จํานวน 3,550 ราย เมื่อเปรียบเทียบตามประชากรกลุ่มเป้าหมายในการให้บริการฉีดวัคซีนไข้หวัดใหญ่นั้น พบว่ากลุ่มผุ้สูงอายุ 65 ปีขึ้นไป เป็นกลุ่มที่เข้ารับบริการฉีดวัคซีนฯ มากที่สุด รองลงมาเป็นกลุ่มผุ้ป่วยโรคเรื้อรัง ซึ่งเป็นไปตามสัดส่วนของประชากรในแต่ละกลุ่มเป้าหมาย
"ขณะนี้เริ่มใกล้เข้าสู่ช่วงฤดูฝน เป็นช่วงการแพร่ระบาดของโรคไข้หวัดใหญ่ ขอเชิญชวนประชาชนกลุ่มเสี่ยงทั้ง 7 กลุ่ม ที่ได้รับสิทธิในการฉีดวัคซีนป้องกันโรคไข้หวัดใหญ่ ให้รีบมารับบริการฉีดวัคซีนโดยเร็ว เพื่อสร้างภูมิคุ้มกันและป้องกันภาวะแทรกซ้อนรุนแรงจากโรคไข้หวัดใหญ่ โดยไม่เสียค่าใช้จ่ายใดๆ ทั้งสิ้น โดยวัคซีนป้องกันโรคไข้หวัดใหญ่นี้ยังสามารถรับบริการฉีดพร้อมกับวัคซีนป้องกันโรคโควิด-19 ได้ ซึ่งเป็นไปตามคําแนะนําของกรมควบคุมโรค กระทรวงสาธารณสุข ซึ่งประชาชนทั้ง 7 กลุ่มเสี่ยงก็สามารถรับการฉีดวัคซีนโควิด-19 พร้อมกับวัคซีนไข้หวัดใหญ่ได้ โดยฉีดที่ต้นแขนคนละข้าง แต่หากไม่ได้ฉีดพร้อมกัน สามารถฉีดเมื่อไรก็ได้โดยไม่ต้องคํานึงถึงระยะห่าง" นางสาวรัชดา กล่าว
รัฐบาลไทย-ข่าวทำเนียบรัฐบาล-“ทิพานัน”อัปเดตเม็ดเงินลงทุนพื้นที่ EEC 4 เดือนแรกปี 66 สูงถึง7.5 พันล้านบาท เดินหน้ายุทธศาสตร์ Better and Green Thailand 2030 หวังดึงดูดเงินลงทุนอีก 2 ล้านล้านบาท ชูเป็นผลงานของ “พล.อ.ประยุทธ์”
วันเสาร์ที่ 20 พฤษภาคม 2566
20/05/2566
“ทิพานัน”อัปเดตเม็ดเงินลงทุนพื้นที่ EEC 4 เดือนแรกปี 66 สูงถึง7.5 พันล้านบาท เดินหน้ายุทธศาสตร์ Better and Green Thailand 2030 หวังดึงดูดเงินลงทุนอีก 2 ล้านล้านบาท ชูเป็นผลงานของ “พล.อ.ประยุทธ์”
“ทิพานัน”อัปเดตเม็ดเงินลงทุนพื้นที่ EEC 4 เดือนแรกปี 66 สูงถึง7.5 พันล้านบาท เดินหน้ายุทธศาสตร์ Better and Green Thailand 2030 หวังดึงดูดเงินลงทุนอีก 2 ล้านล้านบาท ชูเป็นผลงานของ “พล.อ.ประยุทธ์”
วันที่ 20 พฤษภาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่พล.อ.ประยุทธ์ จันทร์โอชา นายกรัฐมตรีและรัฐมนตรีว่าการกระทรวงกลาโหม ในฐานะประธานคณะกรรมการนโยบายเขตพัฒนาพิเศษภาคตะวันออก ได้ผลักดันโครงการพัฒนาเศรษฐกิจพิเศษภาคตะวันออก หรือ EEC อย่างจริงจัง เพิ่มขีดความสามารถด้านภาคการผลิตและภาคบริการ บนฐานของเทคโนโลยีสมัยใหม่ และนวัตกรรมเชื่อมโยงไทยสู่ภูมิภาคน ส่งผลให้ดึงดูดนักลงทุนและเม็ดเงินมูลค่ามหาศาล ล่าสุดมีความคืบหน้าจากคณะกรรมการการประกอบธุรกิจของคนต่างด้าว เปิดเผยว่าในช่วง 4 เดือนแรกปี 2566 (มกราคม-เมษายน)มีนักลงทุนต่างชาติสนใจลงทุนในพื้นที่ EEC จํานวน 43 ราย คิดเป็น 20% ของจํานวนนักลงทุนทั้งหมด 217 ราย โดยมีมูลค่าการลงทุนในพื้นที่ EEC จํานวน 7,521 ล้านบาท คิดเป็น 19% ของเงินลงทุนทั้งหมด38,702 ล้านบาท
น.ส.ทิพานัน กล่าวว่า สําหรับเป็นนักลงทุนต่างชาติที่เข้ามาลงทุนประกอบด้วย นักลงทุนจากประเทศญี่ปุ่น 17 ราย ลงทุน 2,816 ล้านบาท จีน 8 ราย ลงทุน 725 ล้านบาท ฮ่องกง 3 ราย ลงทุน 2,920 ล้านบาท และประเทศอื่นๆ อีก 15 ราย ลงทุน 1,058 ล้านบาท ทั้งนี้รัฐบาลพล.อ.ประยุทธ์ ยังได้ตั้งทีมปฏิบัติการเชิงรุกได้ดําเนินการตามยุทธศาสตร์ “Better and Green Thailand 2030” เพื่อผลักดันเศรษฐกิจไทยให้เติบโตอย่างแข็งแกร่งและยั่งยืนในระยะ 10 ปีข้างหน้า โดยมีเป้าหมายดึงดูดการลงทุนมากกว่า 2 ล้านล้านบาท สร้างตําแหน่งงานใหม่ 625,000 อัตรา และเพิ่มจีดีพีของประเทศอีก 1.7 ล้านล้านบาท
“ถือเป็นที่เป็นรูปธรรมของพล.อ.ประยุทธ์ดึงดูดเม็ดเงินเข้าประเทศ และเกิดการจ้างงาน กระจายรายได้ไปสู่พื้นที่ภาคตะวันออก พื้นที่ใกล้เคียงและภูมิภาค ส่งผลต่อภาพรวมเศรษฐกิจไทยให้เติบโต และวางรากฐานเศรษฐกิจที่ยั่งยืน เพื่อการพัฒนาประเทศที่ให้มั่นคงมั่งคั่งในอนาคต”น.ส.ทิพานัน กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สั่งการประเมินสถานการณ์ทางเศรษฐกิจอย่างต่อเนื่อง แม้ไตรมาสที่ 1 ปี 2566 GDP ขยายตัวร้อยละ 2.7 สูงกว่าที่ประเมินไว้ เชื่อมั่นสถานการณ์เศรษฐกิจไทยฟื้นฟูอย่างต่อเนื่อง
วันเสาร์ที่ 20 พฤษภาคม 2566
20/05/2566
โฆษกรัฐบาลเผย นายกฯ สั่งการประเมินสถานการณ์ทางเศรษฐกิจอย่างต่อเนื่อง แม้ไตรมาสที่ 1 ปี 2566 GDP ขยายตัวร้อยละ 2.7 สูงกว่าที่ประเมินไว้ เชื่อมั่นสถานการณ์เศรษฐกิจไทยฟื้นฟูอย่างต่อเนื่อง
โฆษกรัฐบาลเผย นายกฯ สั่งการประเมินสถานการณ์ทางเศรษฐกิจอย่างต่อเนื่อง แม้ไตรมาสที่ 1 ปี 2566 GDP ขยายตัวร้อยละ 2.7 สูงกว่าที่ประเมินไว้ เชื่อมั่นสถานการณ์เศรษฐกิจไทยฟื้นฟูอย่างต่อเนื่อง
วันที่ 20 พฤษภาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลติดตาม และประเมินสถานการณ์ทางเศรษฐกิจอย่างต่อเนื่อง ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เชื่อมั่นในการทํางานเพื่อกระตุ้นการฟื้นฟูเศรษฐกิจของประเทศ ทั้งการค้าการลงทุน และการท่องเที่ยว พร้อมได้กําชับให้ทุกหน่วยงานเดินหน้าตามนโยบายทางเศรษฐกิจที่ได้วางไว้ ส่งเสริมความเชื่อมั่นเพื่อกระตุ้นกิจกรรมทางเศรษฐกิจอย่างต่อเนื่อง
โฆษกประจําสํานักนายกรัฐมนตรี กล่าวว่า เศรษฐกิจไทยขยายตัวเร็วกว่าที่คาดในไตรมาสแรกของปี ตามที่ สํานักงานสภาพัฒนาการเศรษฐกิจและสังคมแห่งชาติ (สศช.) เปิดเผยตัวเลขผลิตภัณฑ์มวลรวมในประเทศ (GDP) ไตรมาสที่ 1 ของปี 2566 ขยายตัวที่ร้อยละ 2.7 โดยมีปัจจัยหลักมาจากการขยายตัวของภาคบริการ โดยเฉพาะในสาขาที่เกี่ยวเนื่องกับการท่องเที่ยว รวมทั้งการผลิตในภาคเกษตร ขณะที่การอุปโภคบริโภคของเอกชน และรายรับจากบริการต่างประเทศยังคงขยายตัวต่อเนี่อง โดยก่อนหน้ามีการคาดการณ์ว่า GDP ของไทยช่วงไตรมาสที่ 1 ปี 2566 จะขยายตัวที่ร้อยละ 2.3 เมื่อเทียบเป็นรายปีในช่วงเดือนมกราคม-มีนาคม หลังจากเพิ่มขึ้นร้อยละ 1.4 ในช่วงไตรมาสก่อนหน้า
ในไตรมาสนี้ ด้านการผลิต ภาคเกษตรขยายตัวร้อยละ 7.2 จากผลผลิตพืชสําคัญที่เพิ่มขึ้น ส่วนภาคบริการ ขยายตัวร้อยละ 5.2 โดยมีแรงสนับสนุนสําคัญมาจากสาขาบริการที่เกี่ยวข้องกับการท่องเที่ยว เช่น ที่พักแรมและบริการด้านอาหาร และการขนส่งและสถานที่เก็บสินค้า ขยายตัวร้อยละ 34.3 และร้อยละ 12.4 ตามลําดับ สําหรับแนวโน้มเศรษฐกิจไทยปี 2566 สศช. คาดว่าจะขยายตัวในช่วงร้อยละ 2.7-3.7 (ณ 15 พฤษภาคม 2566) จากปัจจัยสนับสนุนของการฟิ้นตัวการท่องเที่ยว การขยายตัวของการอุปโภคบริโภคในประเทศ และการขยายตัวของการลงทุนทั้งภาคเอกชนและภาครัฐ
“นายกรัฐมนตรีสั่งการให้หน่วยงานที่เกี่ยวข้องประเมินสถานการณ์ความท้าทายในโลกซึ่งยังมีความไม่แน่นอนสูง โดยให้ติดตาม เฝ้าระวัง พร้อมเดินหน้าตามนโยบายทางเศรษฐกิจที่ได้วางไว้ รวมถึงส่งเสริมความเชื่อมั่น เตรียมความพร้อม ใช้เป็นโอกาสโชว์ศักยภาพดึงดูดเงินลงทุนต่างประเทศ รวมทุกภาคส่วนผลักดันให้เศรษฐกิจไทยเติบโตได้อย่างสมดุล เต็มศักยภาพ และยั่งยืน” นายอนุชาฯ กล่าว
รัฐบาลไทย-ข่าวทำเนียบรัฐบาล-สธ. ส่งทีมบุคลากรทางการแพทย์ ดูแลสุขภาพชาวไทยมุสลิม ตลอดการร่วมพิธีฮัจย์ ณ ราชอาณาจักรซาอุดีอาระเบีย
วันเสาร์ที่ 20 พฤษภาคม 2566
สธ. ส่งทีมบุคลากรทางการแพทย์ ดูแลสุขภาพชาวไทยมุสลิม ตลอดการร่วมพิธีฮัจย์ ณ ราชอาณาจักรซาอุดีอาระเบีย
กระทรวงสาธารณสุข จัดทีมแพทย์พร้อมบุคลากรทางการแพทย์ จํานวน 3 ทีม รวม 42 คน ผลัดเปลี่ยนดูแลสุขภาพชาวไทยมุสลิมที่เดินทางไปประกอบพิธีฮัจย์ ประจําปี 2566 ณ นครมักกะห์ ราชอาณาจักรซาอุดีอาระเบีย โดยทีมแพทย์ชุดแรก 15 คน ออกเดินทางแล้ววันนี้
กระทรวงสาธารณสุข จัดทีมแพทย์พร้อมบุคลากรทางการแพทย์ จํานวน3 ทีม รวม 42 คน ผลัดเปลี่ยนดูแลสุขภาพชาวไทยมุสลิมที่เดินทางไปประกอบพิธีฮัจย์ ประจําปี 2566 ณ นครมักกะห์ ราชอาณาจักรซาอุดีอาระเบีย โดยทีมแพทย์ชุดแรก 15 คน ออกเดินทางแล้ววันนี้
วันนี้ (20 พฤษภาคม 2566) ที่ท่าอากาศยานสนามบินสุวรรณภูมิ จ.สมุทรปราการ นายแพทย์สุภโชค เวชภัณฑ์เภสัชผู้ช่วยปลัดกระทรวงสาธารณสุข ให้สัมภาษณ์ว่า ได้รับมอบหมายจาก นายแพทย์โอภาส การย์กวินพงศ์ปลัดกระทรวงสาธารณสุข มาให้กําลังใจกับบุคลากรทางการแพทย์และเจ้าหน้าที่สํานักงานแพทย์เพื่อกิจการฮัจย์แห่งประเทศไทย ที่จะเดินทางไปดูแลสุขภาพชาวไทยมุสลิมที่ไปประกอบพิธีฮัจย์ ณ นครมักกะห์ ราชอาณาจักรซาอุดีอาระเบียประจําปี2566 (ฮศ.1444) โดยปีนี้มีชาวไทยมุสลิมเดินทางไปร่วมประกอบพิธีประมาณ 1.2 หมื่นคน​ เริ่มออกเดินทางไปตั้งแต่วันที่ 21 พฤษภาคม – 23 มิถุนายน 2566 และจะทยอยเดินทางกลับประเทศไทยช่วงวันที่ 3 กรกฎาคม – 2 สิงหาคม 2566 โดยช่วงก่อนเดินทางไปประกอบพิธี กระทรวงสาธารณสุขได้เตรียมความพร้อมให้กับผู้เดินทาง โดยมีการคัดกรองความเสี่ยง ให้คําแนะนําการดูแลสุขภาพ รวมถึงฉีดวัคซีนป้องกัน 3 โรค ได้แก่ โควิด 19 ไข้หวัดใหญ่ และไข้กาฬหลังแอ่น พร้อมออกเอกสารรับรองการได้รับวัคซีน และยังจัดอบรมอาสาสมัครสาธารณสุขฮัจย์ (อสม.ฮัจย์) เพื่อประสานงานและดูแลสุขภาพเบื้องต้น​ รวมทั้งมีส่วนร่วมในการบริการภาคสนามกับทีมแพทย์ด้วย
นายแพทย์สุภโชคกล่าวต่อว่า ช่วงระหว่างวันที่ 21 พฤษภาคม – 2 สิงหาคม 2566 ที่พี่น้องชาวไทยมุสลิมพํานักในราชอาณาจักรซาอุดีอาระเบีย เพื่อประกอบพิธีฮัจย์ กระทรวงสาธารณสุขได้จัดทีมแพทย์และบุคลากรทางการแพทย์ประกอบด้วย แพทย์ เภสัชกร พยาบาลวิชาชีพ เจ้าหน้าที่สาธารณสุข รวม 42 คน โดยมี นายแพทย์ซุลกิฟลี ยูโซะผู้อํานวยการโรงพยาบาลไม้แก่น จังหวัดปัตตานี และรองผู้อํานวยการศูนย์บริหารการพัฒนาสุขภาพจังหวัดชายแดนภาคใต้ ปฎิบัติหน้าที่หัวหน้าสํานักงานแพทย์เพื่อกิจการฮัจย์แห่งประเทศไทย และแบ่งชุดการเดินทางเป็น 3 ชุด ซึ่งในวันนี้ทีมแพทย์ชุดแรก จํานวน 15 คน จะออกเดินทางปฏิบัติหน้าที่จนถึงวันที่ 8 กรกฎาคม 2566 ส่วนทีมที่ 2 จะเดินทางไปปฏิบัติหน้าที่ระหว่างวันที่ 2 มิถุนายน – 21 กรกฎาคม 2566 และทีมที่ 3 ระหว่างวันที่ 15 มิถุนายน – 3 สิงหาคม 2566 ทั้งนี้ หลังจากผู้แสวงบุญเดินทางกลับถึงประเทศไทย จะมีการติดตามเฝ้าระวังสุขภาพต่อเนื่องอีก 14 วันด้วย
****************************** 20 พฤษภาคม 2566
รัฐบาลไทย-ข่าวทำเนียบรัฐบาล-เคาะ! กรุงเทพฯ – ชลบุรี - สงขลา เจ้าภาพซีเกมส์ ครั้งที่ 33 และ นครราชสีมา เจ้าภาพอาเซียนพาราเกมส์ ครั้งที่ 13
วันพฤหัสบดีที่ 18 พฤษภาคม 2566
เคาะ! กรุงเทพฯ – ชลบุรี - สงขลา เจ้าภาพซีเกมส์ ครั้งที่ 33 และ นครราชสีมา เจ้าภาพอาเซียนพาราเกมส์ ครั้งที่ 13
.....
ที่ประชุม ครม. (16 พ.ค. 66) รับทราบผลคัดเลือก กรุงเทพฯ – ชลบุรี - สงขลา เป็นจังหวัดเจ้าภาพซีเกมส์ครั้งที่ 33 ระหว่าง 9 - 20 ธ.ค. 68 และ จ.นครราชสีมา เป็นเจ้าภาพอาเซียนพาราเกมส์ ครั้งที่ 13 ระหว่าง 20 - 26 ม.ค. 69
.
คณะอนุกรรมการพิจารณาจังหวัดเจ้าภาพฯ ได้มีหนังสือเชิญทุกจังหวัดทั่วประเทศเสนอตัวเป็นเจ้าภาพ และเปิดรับสมัครระหว่างวันที่ 11 - 28 ต.ค. 65 โดยมีจังหวัดที่สนใจเสนอตัวทั้งแบบจังหวัดเดียว และแบบกลุ่มจังหวัด รวม 14 จังหวัด ประกอบด้วย
- เสนอตัวแบบจังหวัดเดียว ได้แก่ เชียงใหม่ นครราชสีมา และกาญจนบุรี
- เสนอตัวแบบจังหวัดเดียว (จัดบางชนิดกีฬาตามความพร้อมของจังหวัด) ได้แก่ กรุงเทพมหานคร ชลบุรี และสงขลา
- เสนอตัวแบบกลุ่มจังหวัด (จัดบางชนิดกีฬาตามความพร้อมของจังหวัด) ได้แก่ กลุ่มจังหวัดอุบลราชธานี-อํานาจเจริญ-ศรีสะเกษและยโสธร, กลุ่มจังหวัด ตรัง-กระบี่-ภูเก็ต และพังงา
.
จังหวัดหลักที่ได้รับคัดเลือกพิจารณาจากแนวคิดการส่งเสริมความร่วมมือระหว่างภาครัฐ ธุรกิจเอกชน และชุมชน ความพร้อมในการบริหารจัดการ มีแผนพัฒนาพื้นที่ต่อเนื่อง รองรับการท่องเที่ยว โดยมีปัจจัยหลักอยู่ที่ สนามแข่งขันและฝึกซ้อม และปัจจัยสนับสนุน เช่น ที่พักและอาหาร สถานพยาบาล การคมนาคม ด้านบุคลากร อาสาสมัคร สาธารณูปโภค เทคโนโลยีสารสนเทศ งบประมาณ การมีส่วนร่วมของประชาชน เป็นต้น
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ชวน 7 กลุ่มเสี่ยง สิทธิบัตรทอง รับวัคซีนไข้หวัดใหญ่ ถึง 31 ส.ค. 66 (รีรัน)
วันพฤหัสบดีที่ 18 พฤษภาคม 2566
ชวน 7 กลุ่มเสี่ยง สิทธิบัตรทอง รับวัคซีนไข้หวัดใหญ่ ถึง 31 ส.ค. 66 (รีรัน)
วันอังคารที่ 16 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
สํานักงานหลักประกันสุขภาพแห่งชาติ ชวนผู้มีสิทธิบัตรทอง 7 กลุ่มเสี่ยง ได้แก่ หญิงมีครรภ์อายุ 4
เดือนขึ้นไป เด็กอายุ 6 เดือน – 2 ปี ผู้มีโรคเรื้อรัง เช่น ปอดอุดกั้น หัวใจ ไตวาย หลอดเลือดสมอง เบาหวาน
มะเร็งที่อยู่ระหว่างรับยาเคมีบําบัด ผู้มีอายุ 65 ปีขึ้นไป ผู้มีน้ําหนักมากกว่า 100 กก. ผู้เป็นธาลัสซีเมีย
ภูมิคุ้มกันบกพร่อง และผู้พิการทางสมองที่ช่วยเหลือตนเองไม่ได้
เข้ารับบริการฉีดวัคซีนป้องกันโรคไข้หวัดใหญ่ตามฤดูกาล ที่หน่วยบริการระบบหลักประกันสุขภาพแห่งชาติ
สําหรับผู้อยู่ในพื้นที่กรุงเทพมหานคร จองสิทธิการฉีดวัคซีนล่วงหน้าได้ผ่านแอปพลิเคชัน เป๋าตัง เลือก
“กระเป๋าสุขภาพ” ผู้ไม่สะดวกใช้งานแอปพลิเคชัน ติดต่อสถานบริการในระบบบัตรทองได้ทุกแห่ง
รับบริการได้ถึงวันที่ 31 ส.ค.2566 หรือจนกว่าวัคซีนจะหมด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ชื่นชมความสำเร็จทัพนักกีฬาไทยในการแข่งขันกีฬาซีเกมส์ ครั้งที่ 32 ปิดฉากลงแล้วอย่างน่าภูมิใจ
วันพุธที่ 17 พฤษภาคม 2566
​โฆษกรัฐบาลเผย นายกฯ ชื่นชมความสําเร็จทัพนักกีฬาไทยในการแข่งขันกีฬาซีเกมส์ ครั้งที่ 32 ปิดฉากลงแล้วอย่างน่าภูมิใจ
มั่นใจความพร้อมไทยในการเป็นเจ้าภาพครั้งต่อไป
วันนี้ (17 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความสําเร็จของทัพนักกีฬาไทยในการแข่งขันกีฬาซีเกมส์ ครั้งที่ 32 (SEA Games 2023) ณ กรุงพนมเปญ ประเทศกัมพูชา หลังร่วมติดตามและส่งกําลังใจแก่ทุกฝ่ายมาอย่างต่อเนื่อง ซึ่งในปีนี้ประเทศไทยได้รับชัยชนะในหลายกิจกรรมกีฬา ได้รับรางวัลไปทั้งสิ้น 312 เหรียญ ประกอบด้วย 108 เหรียญทอง 96 เหรียญเงิน และ 108 เหรียญทองแดง ย้ําความภาคภูมิใจของประเทศในศักยภาพนักกีฬา ขณะที่ พลเอก ประวิตร วงษ์สุวรรณ รองนายกรัฐมนตรี และหน่วยงานที่เกี่ยวข้อง เป็นตัวแทนเข้าร่วมพิธีปิดการแข่งขันฯ เพื่อรับธงในฐานะเจ้าภาพครั้งต่อไป
โฆษกประจําสํานักนายกรัฐมนตรีกล่าวว่า วันนี้ (17 พฤษภาคม 2566) เป็นวันสุดท้ายในการแข่งขันกีฬาซีเกมส์ ครั้งที่ 32 ณ กรุงพนมเปญ ประเทศกัมพูชา ซึ่งประเทศเจ้าภาพได้มีพิธีปิดแล้วอย่างสวยงาม ทั้งนี้ การแข่งขันซีเกมส์ที่จัดขึ้นระหว่าง วันที่ 5 – 17 พฤษภาคม 2566 รวม 38 ชนิดกีฬา ทีมชาติไทยทั้งหมด จํานวน 877 คน ที่เป็นตัวแทนประเทศเข้าร่วมการแข่งขัน มีผลงานที่น่าภาคภูมิใจ ได้รับทั้งหมด 312 เหรียญ ประกอบด้วย 108 เหรียญทอง 96 เหรียญเงิน และ 108 เหรียญทองแดง ส่งผลให้ไทยติดอันดับสองของการสรุปเหรียญรางวัลที่ได้รับ โดยมีเวียดนามอยู่ในอันดับ 1 และกัมพูชาอยู่ในอันดับ 3 โดยภายหลังเสร็จสิ้นการแข่งขันฯ พลเอก ประวิตรฯ รองนายกรัฐมนตรีได้เข้าร่วมพิธีปิดการแข่งขันกีฬาซีเกมส์ ครั้งที่ 32 ณ สนามกีฬามรดกเตโช (Morodok Techo National Stadium) กรุงพนมเปญ ประเทศกัมพูชา
ในโอกาสนี้ ช่วงท้ายของพิธีปิดฯ ประเทศไทยได้จัดการแสดงในพิธีรับธงเจ้าภาพในฐานะประเทศเจ้าภาพครั้งต่อไป ในโชว์ชุด “สวัสดีซีเกมส์” ออกแบบและแสดงโดย กลุ่มคนรักนาฏศิลป์ไทย “คิดบวกสิปป์” แชมป์การแข่งขัน Thailand’s Got Talent Season 1 เมื่อปี 2554 โดยมีทีมนักแสดงและทีมงานกว่าร้อยชีวิตแสดงศักยภาพด้านศิลปวัฒนธรรมไทยผ่านการแสดงที่ทันสมัย แปลกใหม่ สร้างความประทับใจให้แก่ผู้ชมเป็นอย่างตระการตา
ทั้งนี้ ประเทศไทยจะเป็นเจ้าภาพจัดการแข่งขันกีฬาซีเกมส์ ครั้งที่ 33 (SEA Games 2025) ในปี 2568 หรือในอีก 2 ปีข้างหน้า ระหว่างวันที่ 9 – 20 ธันวาคม 2568 (ตามมติของคณะกรรมการการกีฬาแห่งประเทศไทย เมื่อวันที่ 25 มกราคม 2566) โดยจะใช้กรุงเทพมหานคร ชลบุรี สงขลา เป็น 3 จังหวัดหลักในการจัดการแข่งขันฯ รวมทั้ง นครราชสีมาจะเป็นจังหวัดในการจัดการแข่งขันกีฬาอาเซียนพาราเกมส์ ครั้งที่ 13 พ.ศ. 2568 ระหว่างวันที่ 20 – 26 มกราคม 2569 ด้วย
“นายกรัฐมนตรีติดตามการแข่งขันกีฬาซีเกมส์ที่ผ่านมา เป็นกําลังใจให้นักกีฬาทุกคน และขอขอบคุณทุกฝ่ายที่ร่วมกันผลักดันนักกีฬาไทยมาอย่างต่อเนื่อง ชื่นชมทีมนักกีฬาไทยที่สามารถทําผลงานได้อย่างดีเยี่ยม สร้างความภูมิใจให้กับคนไทย ถือเป็นอีกตัวอย่างหนึ่งที่สะท้อนให้เห็นถึงความสามารถของนักกีฬาไทยที่มีอย่างหลากหลายในทุกประเภทกีฬา และยังแสดงให้เห็นถึงพัฒนาการทรัพยากรบุคคลด้านกีฬาที่มีอย่างต่อเนื่องและจะส่งผลไปถึงการแข่งขันเวทีอื่น ๆ เพิ่มเติมอีกในอนาคต พร้อมยืนยันว่า ประเทศไทยมีความพร้อมที่เป็นเจ้าภาพจัดการแข่งขันกีฬาซีเกมส์ ครั้งที่ 33 เป็นอีกโอกาสในการแสดงศักยภาพจัดการแข่งขันกีฬาของประเทศในระดับสากล” นายอนุชาฯ กล่าว